Notum sit omnibus fidelibus Christianis, quod domnus Letbaldus de Digonia fecit werpitionem et donum Deo et monachis hujus loci, de quibusdam hominibus quos ex consuetudine debita sibi servire cogebat redemptionemque dare; sunt autem hii homines ex stirpe cujusdam dicti Letbranni, cujus fuit filius Adalardus, pater supra dictorum hominum qui ita nominantur: Constancius. Finivit ergo hanc calumpniam jam dictus miles ex fide, sine malo ingenio, coram omnibus, præsente domno Girberto priore: ita dumtaxat, ut ipse prior et ipsi ruricolæ eum absolverent a culpa violentiæ vel mali quod eis inflixerat. Simili modo fecit et de aliis hominibus vicinis supradictis, manentibus juxta salvamentum quod dicitur Grantmont, id est Girberto, Girardo et sorore eorum Jotza. Et accepit pro primis XXti Ve solidos, et pro sequentibus medium modium avenæ. Hæc removentibus maledictio, fideliter servantibus gratia et pax a Deo. Signum Letbaldi de Digonia, Letbaldi de Copetra. S’ Bernardi Dolmont. S’ Jodzeranni Rubest.